Ну мы заўсёды чуем штосьці, але канкрэтней усё пачалося ў вельмі незвычайнай сферы, з Dream Theatre, усёж-такі progressive metal гурт. Пачалося ўсё з майго бацькі, ён паказаў мне гэную каманду, быўшы сам рокерам з доўгімі валасамі, нягледзячы на тое, што я сам ня быў прылучаны да гэтай культуры, я вельмі зацікавіўся. Пачаў слухаць, спадабаўся толькі адзін альбом і працягвае падабацца нават зараз. Потым пайшлі больш мэйнстрымавыя гурты накшталт Linkin Park, карацей кажучы тое, што падабалася ўсім. Хакейнае асяродзьдзе таксама накладвала свой адбітак (Ільля спачатку махаў клюшкай і размазваў апанентаў па бартах, а ўжо потым захапіўся баскетболам), бо там усе хлопцы рокеры, хоць і былі болей па ўсякім панк напрамкам, але progressive metal спадабаўся болей, таму яго ў асноўным і слухаў.